Ego Johannes filius Johannis de Chaudena legentibus et audientibus notifico me assensu et laudatione matris patris mei Guidonis prepositi et Teobaldi fratris eius et Petri villici de Thorei dedisse ęcclesię Cisterciensi medietatem totius cumbe que Albana dicitur prope villam Albanię ad censum trium solidorum. Nam aliam medietatem Guido dominus Verziaci fratribus Cistercii pro simili censu donaverat ut prata quanta ipsi possent in cumba illa et lateribus eius edificarent et facerent. Justiciam autem eorum omnium qui in terra illa aliquid forifecerint exceptis fratribus Cistercii et familia eorum quantum ad me pertinet retinui. Hanc vero terram contra omnes qui in ea aliquid calumniarentur me successoresque meos ęcclesię Cistercii omni tempore fideliter garantire promisi in presentia Guidonis domini Verziaci quem in manu Johannis cellerarii Cistercii, Yvardi et Aymonis conversorum responsalem huius garantie et graantatorem misi et eum ut fratribus Cistercii hanc terram omni tempore super omnia mea garantiret rogavi coram Odone de Lambre, Galone filio eius, Hugone de Basse, Leobardo Rabustel, Garnerio preposito Verziaci et Henrico fratre eius, Raynaudo Buie de Belna et Petro Coqua, Roberto de Argille, Guidone preposito Castri Novi, Landrico de Muille. Ego Guido Verziaci dominus hoc approbavi et concessi precibusque ipsius Johannis ęcclesię Cisterciensi manutenere promisi in signum impressionis sigilli mei.